Boer in die sop ná hy vroulike spietkops 'aanval' | Nuus24
Boer in die sop ná hy vroulike spietkops 'aanval'
Ouers skuldig aan moord ná baba sterf
Johannesburg – ‘n Boer is in hegtenis geneem nadat hy na bewering drie verkeersbeamptes in Ventersdorp geslaan het, het die departement van openbare veiligheid in die Noordwes gesê.Lesolang Simon Mmope, ‘n woordvoerder, het in ‘n verklaring gesê ‘n 52-jarige man het na bewering drie vroulike beamptes by ‘n padversperring op die R30 tussen Ventersdorp en Derby aangeval. Die beamptes het gesien die boer se lisensie het in 2007 verval en hom gevra om uit sy motor te klim sodat hulle hom kon beboet.Die boer het glo die beamptes geslaan en weggery. Hy is sowat ‘n kilometer verder vasgetrek nadat die beamptes hul kollegas ontbied het. Die man is in hegtenis geneem en onder andere op aanklag van aanranding aangekla. Luidens die verklaring is die drie verkeersbeamptes by ‘n hospitaal op Ventersdorp opgeneem.Die boer sal Dinsdag na verwagting in die dorp se landdroshof verskyn.Volg Nuus24 op Twitter - SAPA